АҞӘА, рашәара 2 - Sputnik. Аԥсны ахада Аслан Бжьаниа Гагреи Очамчыреи араионқәа рхадацәа шьақәирӷәӷәеит усԥҟала ҳәа аанацҳауеит ахада иофициалтә саит.
Аԥсны Аконституциа ахәҭаҷ 53 апункт 16 инақәыршәани араионтә Еизарақәа рақәшаҳаҭхаралеи Гагра араион ахадас дшьақәырӷәӷәоуп Иури Хагәышь, Очамчыра араион ахадас дшьақәырӷәӷәоуп Беслан Бигәаа.
Иури Хагәышь диит 1985 шықәсазы Гагра. 2007 шықәсазы далгеит Ростовтәи аинститут, аиуристтә факультет. 2007 шықәса инаркны 2017-нӡа наплакҩыс дыҟан.
2017 шықәсазы Аԥсны Жәлар Реизара адепутатс далхын.
Иури Хагәышь Гагра араион ахада инапынҵақәа наигӡон мшаԥымза 30 2020 шықәса раахыс.
Беслан Бигәаа диит ԥхынгәы 28 1971 шықәса рзы Тҟәарчал. Ивановтәи ақыҭанхамҩатә институти Мрагылара-украинатәи аҳәынҭқарратә университети дроушьҭымҭоуп. 1999 шықәса раахыс Москва дынхон.
Зых иақәиҭу ақәԥаразы СССР аспорт азҟаза. Дҭаацәароуп. Хҩык аԥацәа драбуп.
2020 шықәса мшаԥы 12 рзы Аԥсны ахада Аслан Бжьаниа Очамчыра араион ахада инапынҵақәа наигӡаларц деиҭахьвн.